Author: marek.gilanyi
Last saved by: Krausová Katarína
Company: MSVVaSSR

Vyhlásenie predkladateľa
podľa čl. 23 ods. 3 písm. a) Legislatívnych pravidiel vlády Slovenskej republiky

Materiál sa na rokovanie predkladá s rozporom 

s Ministerstvom financií Slovenskej republiky k  analýze vplyvov; rozpor pretrváva len čiastočne - vo veci negatívneho vplyvu na daňové príjmy štátneho rozpočtu vyplývajúci z novely zákona č. 595/2003 Z. z. o dani z príjmov v znení neskorších predpisov a odhadovaného negatívneho vplyvu na príjmy obcí a samosprávnych krajov z podielu na výnose dane z príjmov fyzických osôb v súvislosti s návrhom finančných stimulov. 

so Združením miest a obcí Slovenska k analýze vplyvov na rozpočet verejnej správy vo veci negatívneho vplyvu na daňové príjmy štátneho rozpočtu vyplývajúci z novely zákona č. 595/2003 Z. z. o dani z príjmov v znení neskorších predpisov a odhadovaného negatívneho vplyvu na príjmy obcí a samosprávnych krajov z podielu na výnose dane z príjmov fyzických osôb v súvislosti s návrhom finančných stimulov,

s Asociáciou priemyselných zväzov vo veci vytvorenia podmienok na zmenu postavenia zamestnávateľa v systéme duálneho vzdelávania na „poskytovateľa vzdelávania“, ktorý nie je vzdelávacou inštitúciou, príspevku na podporu zamestnania absolventa strednej odbornej školy, ktorý sa pripravoval v systéme duálneho vzdelávania, príspevku za uplatnenie absolventa na trhu práce pre strednú školu, prijatia nového zákona, ktorý by riešil problematiku duálneho vzdelávania z pohľadu zamestnávateľov,  k § 20, § 21a, § 135a, 

s Asociáciou zamestnávateľských zväzov a združení k všeobecným pripomienkam, zavedeniu zamestnávateľského centra, zavedeniu príspevku na podporu zamestnania absolventa strednej odbornej školy, ktorý sa pripravoval v systéme duálneho vzdelávania, príspevku za uplatnenie absolventa na trhu práce pre strednú školu, postaveniu zamestnávateľa v systéme duálneho vzdelávania na „poskytovateľa vzdelávania“, ktorý nie je vzdelávacou inštitúciou, postaveniu žiaka ako zamestnanca, § 135a, § 47, § 19, § 20, § 25, § 29 ods. 5 a § 57 ods. 5  

s Slovenskou poľnohospodárskou a potravinárskou komorou k všeobecným pripomienkam, zrušeniu normatívu materiálno-technického zabezpečenia pre zamestnávateľov, výkonu produktívnej práce aj v období školských prázdnin, zavedeniu príspevku na podporu zamestnania absolventa strednej odbornej školy, ktorý sa pripravoval v systéme duálneho vzdelávania,  § 20, § 21b, § 29 ods. 2 a 4, § 135a, 

s Klubom 500 k všeobecnej pripomienke a § 24a, 

s Bratislavským samosprávnym krajom k § 19 a § 31 rozpor pretrváva len čiastočne k možnosti odvolania sa voči rozhodnutiu o určení najvyššieho počtu žiakov prvého ročníka v dennej forme štúdia v členení na jednotlivé študijné odbory alebo na jednotlivé učebné odbory, 

s Trnavským samosprávnym krajom k § 19, § 29 ods. 5 rozpor trvá čiastočne, § 19, § 21b, § 21 ods. 5, § 31, § 51 ods. 1, 

s Republikovou úniou zamestnávateľov k všeobecnej pripomienke, výkonu produktívnej práce aj v období školských prázdnin, zavedeniu príspevku na podporu zamestnania absolventa strednej odbornej školy, ktorý sa pripravoval v systéme duálneho vzdelávania, § 19, § 21b, § 21 ods. 5, § 31, § 51 ods. 1, § 135a, 

s Asociáciu súkromných škôl a školských zariadení Slovenskej republiky k § 31, § 52, 
so Slovenskou obchodnou a priemyselnou komorou k všeobecnej pripomienke.

Materiál sa na rokovanie predkladá bez rozporov s ostatnými povinne pripomienkujúcimi subjektmi.